Մինչ ուսանողները պաստառներով, կոչերով եւ համացանցով բոյկոտ են սկսել, դասախոսներից ոմանք փորձում են համոզել, որ ռեկտորը օրենքով է շարժվում: ՇՊՀ ռեկտոր Սահակ Մինասյանից փորձեցինք հետաքրքրվել, թե ինչ է մտածում կամ պատրաստվում անել: «Այն, ինչ կատարվում է, մի քանի հոգու անձնական նկրտումների դրսևորումն է: Ես խնդրում եմ, ծանոթացեք մեր գիտական խորհրդի որոշմանը, հենց այնպես ոչ ոք որոշում չի կայացնում: Կրկին սին տեղեկատվություններով ապակողմնորոշում են ուսանողներին, ես հանդիպել եմ նրանց, խոսել ենք»,-ասաց ռեկտորը՝նշելով, որ կոչեր հնչեցնելով դեռ ոչ ոք արդյունքի չի հասել: